da da da en sv de da sv da da da da da de da de sl de da da da da da da da es da de da da da da da da da da da da da da da da da es da de da da da da da da da da da da da da es da da da da da da pl nn da da da da da da sv da da da da en de de da da de en de en en de da en da de de en en de en en de da en da de de en da
fredag den 29. januar 2016
Vi har fundet en lille handy arkivmappe, der passer perfekt til vores lydkort. For overblikkets skyld har vi klippet faneblade i farver, der er identiske med kortenes QR-koder. Kodernes farver viser hvilke fonemgrupper, lydene tilhører.
Nu er det hurtigt og nemt at få overblik over kortene, når vi i en undervisning eller vejledning lige skal bruge et karate- eller toglydkort. Bagerst i mappen har vi altid et par foldede A3 plakater til uddeling ved behov.
QR-koderne har forskellige farver, der viser lydenes klassifikation. Klassifikationen er især brugbar for logopæder, der kan være interesseret i at tydeliggøre fonemgruppers særlige karakteristika for børn med fonologiske vanskeligheder.
Det er i IKEA du finder arkivmapperne. Vi har selv købt godt ind, så tjek IKEAs lager inden du drager af sted :-)
Foto direkte fra Ikea :-)
Vi har som logopæder savnet et fonologimateriale, der også kan bruges af personer uden kendskab til fonologi og fonetik, når de skal støtte et barns fonologiske udvikling. Ofte har vi oplevet, at voksnes forståelse for ord og talelyde helt naturligt er så påvirket af skriftsproget, at ord bliver tænkt som bestående af bogstaver. Det kan være svært for voksne at høre den lydlige side af ordet og lytte sig frem til de talelyde, et ord består af. Ydermere har vi også tit stået i den situation, at vi kunne ønske os et materiale, der nemt og hurtigt ville kunne bruges af ikke-logopæder til at vise, hvordan de enkelte talelyde artikuleres og lyder. Det er vores intention, at de nye lydkort kan opfylde dette behov.
Læs mere om vores lydkort her. Illustrationerne står Mogens Buus fra TipTapTudse for.
Læs resten af indlægget ...
Indsendt af børns sprog Ingen kommentarer :
Send med mail Blog om dette! Del via Twitter Del via Facebook Del på Pinterest
Etiketter: arbejdsmateriale , fonem , fonologi , lydkort , sproglyd
fredag den 22. januar 2016
Enkle strategier til at støtte interaktion i børneguppen
Mange af os, der arbejder med børn til dagligt, kender nok til en oplevelse af, at der var børn, vi kunne have støttet bedre i en gruppeaktivitet. Måske var der et barn, som ikke rigtig kom til orde eller fik plads til at udfolde sig, eller også var der et barn, der tog al opmærksomheden. Og der var måske et barn, der var med i aktiviteten uden at interagere med de andre børn.
Gruppeaktiviteter og leg findes der konkrete pædagogiske værktøjer til at håndtere, og der er inspiration og viden at hente for alle. Et sted at få forfinet sin pædagogiske praksis med konkrete handlingsværktøjer er i programmet Sprog i samspil. Det er et kursusforløb, der styrker pædagogers anvendelse af understøttende sprogstrategier til at fremme børns sproglige og sociale læring i samspillet med andre børn og voksne.
Sådan støttes interaktionen i en gruppeaktivitet - et lille udpluk af strategier fra Sprog i samspil:
Placer dig så du kan se alle børnene og børnene kan se dig.
Barnet, som ikke kom til orde: under aktiviteten kan du placere sig overfor barnet for bedre at kunne få øjenkontakt. Inviter barnet ind i legen ved at benævne det ved navn.
Barnet, som tog al opmærksomheden: placer barnet ved siden af dig. Aftal et tegn, som betyder "vent lidt".
Barnet, som var med men ikke interagerede med de andre: vær på udkig efter og responder på små initiativer fra barnet. Brug kommentarer og spørgsmål for at fastholde barnet i aktiviteten.
Hvis I er interesseret i at udvikle jeres pædagogiske værktøjer til at støtte børnenes samspil i grupper, kan det anbefales at købe bogen Sprog i samspil og bladre lidt i kapitel 5, der hedder Støt interaktionen i børnegruppen. Her beskrives, hvordan pædagogen kan styrke interaktioner og kommunikation i daglige rutiner og aktiviteter.
I november sidste år fik vi mulighed for blive certificerede i at undervise pædagoger, dagplejere m.fl. i de mange praksisnære strategier, og vi kan kun anbefale dig at være nysgerrig, når du støder på materialer fra Te Hanen Centre, som har udviklet Sprog i Samspil. Dafolo står bag udgivelsen af den danske udgave, som Helle Bylander og Trine Kjær Krogh har bearbejdet. Den kan købes her
Bogen Sprog i samspil
Strategierne fra Sprog i Samspil findes også i pixiudgave og kan købes ved Materialecentret her
Læs resten af indlægget ...
Indsendt af børns sprog Ingen kommentarer :
Send med mail Blog om dette! Del via Twitter Del via Facebook Del på Pinterest
Etiketter: børnehave , dagpleje , dagtilbud , fælles opmærksomhed , ideer til sprogstimulering , inkluderende sprogmiljøer , relationer , sprogstimulering , udvikle praksis
fredag den 8. januar 2016
Hvad skal vi lege?
De fleste af os har sikkert prøvet at skulle finde på en leg, der passer til en situation og til en gruppe børn og evt. voksne. Det kan have været på arbejde, til en fødselsdag eller fest. Måske er man rent faktisk kommet i tanke om en leg fra ens egen barndom, men i de mange år, der er gået, siden man sidst legede den, er detaljerne forsvundet i hukommelsens kringelkroge.
Nu er det hjælp at hente hos det lille firma Legehjul.dk. De har nemlig lavet en rigtig fin app, der giver ideer til lege, og via små film viser og forklarer app'en legenes regler. App'en har en lykkehjulsfunktion, som man kan lade vælge en leg. Det er muligt at udvælge legene til lykkehjulet på en liste, og ved at se på listen er det også muligt at få legeideer og se de små film. Der findes en liste med lege, der egner sig til de 5-8 årige og en for de 9-12 årige.
App'ens målgruppe er børn, men vi synes også, at vi voksne sagtens kan få glæde af den - især hvis vi har at gøre med børn i børnehavealder eller tidlig skole, hvor det måske kan være svært for børnene at holde sammen på en regelstyret leg uden voksendeltagelse. Mange af legene kan desuden også leges med yngre børn på 3-4 år, hvis der er voksne, der leger med.
Man kan spørge om, hvad leg egentlig har med sprogtilegnelse at gøre? Ved at lege regelstyrede lege skal regler og formål formidles, så alle børnene forstår dem. Nogle vil kunne forstå en mundtlig instruktion, mens andre skal have legen vist samtidig med instruktionen. Der vil ligeledes være forskel på, om et barn kan forstå og omsætte app'ens videoforklaring, eller om der er brug for en instruktion, der er givet ansigt til ansigt.
Forskellige ord og begreber kommer i spil ved forskellige lege, og den voksne kan være sig bevidst, hvilke ord der er centrale for den enkelte leg og fremhæve dem. En af fordelene ved at knytte sprog og bevægelse sammen er, at børnene får en kropslig fornemmelse for begreber og ord og dermed opnår en bedre forståelse for dem.
Børn, der er sprogligt tilbageholdende eller passive, er ofte perifere i børnegruppen og ikke særlig synlige for de andre børn. De regelstyrede lege gør det lettere for disse børn at deltage i legen og fællesskabet og kan derigennem få en mere fremtrædende rolle i gruppen.
Hvis du vil have en lille smagsprøve på Legehjul.dk kan du se på firmaets facebookside, hvor der er gode ideer til små lege, og hvor man kan møde den familie, der står bag app'en.
Læs resten af indlægget ...
Indsendt af børns sprog Ingen kommentarer :
Send med mail Blog om dette! Del via Twitter Del via Facebook Del på Pinterest
Etiketter: børnehave , dagtilbud , digitale medier , forældre , inkluderende sprogmiljøer , lege , praksis , pædagogisk redskab
Nyere indlæg Ældre indlæg Start
Abonner på: Indlæg ( Atom )
børns sprog henvender sig til logopæder, pædagogisk personale og forældre.
Vis hele min profil
Følg os på facebook
Glade børn, der hopper sig til læring
Skab movitation med spil og leg, når I øver fonologi
Leg med bogstaver - et nyt pædagogisk materiale til de 0-6 årige
Otto - en dreng på 1 år. Om fælles opmærksomhed
Mit barn vil ikke have læst højt
aktionslæring app arbejdsark arbejdsmateriale billedlotteri bog boganmeldelse børnebog børnehave dagpleje dagtilbud dansk som andetsprog dialogisk læsning digitale medier egne materialer engelsk film flygtninge fonem fonologi forløb fortælling forældre forældreinvolvering fælles opmærksomhed gode ord ideer til sprogstimulering inkluderende sprogmiljøer lege literacy logopæd lydering lydkort lydlig kompetence lydlig opmærksomhed læsning metode motorik målsætning narrativ neuro psykologi ordforråd praksis pædagogik pædagogisk redskab relationer rim sange sproggruppe sproglyd sprogstimulering synlig læring TED talk test tosproget tosprogethed udtalevanskeligheder udvikle praksis undervisning vendespil videnskab vuggestue
Winnie på farten Arbejdsark